open-index/open-wikipedia-markdown huggingface dataset:
Plavecké predhorie

**Plavecké predhorie** je geomorfologickou časťou Pezinských Karpát, podcelku Malých Karpát. Leží v severozápadnej časti podcelku, v okolí obce Plavecký Mikuláš.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Fatransko-tatranská oblasť]]* → *[[Malé Karpaty]]* → *[[Pezinské Karpaty]]* → ***Plavecké predhorie***
***

Územie sa nachádza na západnom okraji strednej časti Malých Karpát a zaberá severozápadnú časť podcelku Pezinské Karpaty. Na severnom okraji leží obec Prievaly, južným smerom lemujú západný okraj predhoria aj Plavecký Peter, Plavecký Mikuláš a Plavecké Podhradie. Z juhu a juhovýchodu územie obopína Bukovská brázda, geomorfologická časť Pezinských Karpát, severovýchodne nadväzuje podcelok Brezovské Karpaty. Severozápadný a západný okraj vymedzuje Podmalokarpatská zníženina, geomorfologický podcelok Borskej nížiny. 

Západná časť Malých Karpát odvádza vodu do Borskej nížiny, ktorá patrí do povodia Moravy. Plavecké predhorie odvodňujú viaceré vodné toky, ktoré ústia do Rudavy. Najvýznamnejšie sú Hrudky, Trstienka, Libuša a Smrekovec. V tesnom susedstve je na riečke Hrudky vybudovaná vodná nádrž Buková. Obcami na okraji územia prechádza cesta II/501 (Lozorno – Plavecký Mikuláš – Jablonica).

## Chránené územia
Takmer celá táto časť Malých Karpát je súčasťou Chránenej krajinnej oblasti Malé Karpaty. Vyňatá je len malá časť v okolí Plaveckého Mikuláša. Osobitne chránenými územiami sú národná prírodná rezervácia Pohanská, prírodná rezervácia Nové pole a Kamenec a prírodná pamiatka Bukovina.

## Turizmus
Turisticky atraktívne je najmä okolie Plaveckého Podhradia s ruinami Plaveckého hradu a viacerými jaskyňami. Osídlenie v paleolite bolo preukázané v jaskyni Deravá skala pri Plaveckom Mikuláši. Severným okrajom údolím riečky Chotár viedla v stredoveku Česká cesta. V susedstve leží vyhľadávaná rekreačná oblasť v okolí vodnej nádrže Buková. Sieť turistických chodníkov prepája túto časť so zvyškom Malých Karpát. 

### Značené chodníky
* po  modro značenej trase:
** od vodnej nádrže Buková do lokality *Rozbehy*
** z Plaveckého Mikuláša na rázcestie *Červená hora*
** z Plaveckého Podhradia cez Plavecký hrad na rázc. *Amonova lúka*
* po  zeleno značenej trase z Plaveckého Mikuláša údolím riečky Libuša do lokality *Mon Repos*
* po  žlto značenej trase:
** z obce Plavecký Peter k vodnej nádrži *Buková* 
** z Plaveckého Mikuláša na rázcestie v sedle *Báborská*

## Referencie

## Pozri aj
* Pezinské Karpaty
* Malé Karpaty
* Geomorfologické členenie Slovenska

Kategória:Malé Karpaty
Kategória:Predhoria na Slovensku
Kategória:Geomorfologické časti na Slovensku
FC Košice

**FC Košice** je slovenský futbalový klub z Košíc. Vznikol po rozpade FC VSS Košice spojením klubov TJ FK Vyšné Opátske - FK Košice-Barca. V sezóne 2018/2019 dokázal postúpiť do 2. ligy, ktorú si zahral v sezóne 2019/2020. V sezóne 2022/2023 sa stal klub víťazom 2. ligy a postúpil do najvyššej súťaže.

**odkaz na webovú stránku:** fckosice.sk

## História

#### 2022/2023
V sezóne 2022/23 sa FC Košice podarilo postúpiť do najvyššej slovenskej ligy po tom ako vyhrali II. ligu. Počas celej sezóny zaostávali za FC Tatran Prešov a vyzeralo to tak, že Košice sa o postup budú musieť pobiť v baráži, ale zlá forma Prešova ku koncu sezóny znamenala že víťazom ligy sa stali práve Košice. Z 30 zápasov nazbierali 20 víťazstiev, 6 remíz a iba 4 prehry. Pred druhým Prešovom mali náskok štyroch bodov. 

#### 2023/2024
Historicky prvý zápas klubu v Niké lige odohrali hráči Košíc 29. júla 2023 proti Slovanu Bratislava. Zápas sa skončil remízou 0:0. Zápas bol vypredaný. Prvé víťazstvo Košíc v Niké lige sa zrodilo 25. augusta v zápase vonku proti Michalovciam. Košické FC zápas vyhralo 0:2.

## Predchádzajúce názvy
* ŠK Vyšné Opátske *([[1921]])*
* TJ Sokol Vyšné Opátske *([[1948]])*
* TJ FK Turkon Vyšné Opátske *([[2006]])*
* TJ FK Vyšné Opátske *([[2014]])*
* FC Košice *([[2018]] – súčasnosť)*

## Partnerské kluby
**Partnerské kluby FC Košice:**

* FK Galaktik Košice
* Slávia TUKE Košice
* MFK Veľké Kapušany
* MŠK Stropkov
* ŠK Pyramída Košice
* FA Buzica
* FK Spišská Nová Ves
* MFK Rožňava
* SGA (Star Goal Academy) Stará Ľubovňa
* MŠK Moldava nad Bodvou

## Sponzori

## FC Košice v európskych súťažiach

## Aktuálna súpiska

 12px|Kapitán klubu

Zdroj: 

## Realizačný tím
*Aktuálne k dátumu: 18. decembra 2024*

Zdroj: 

## Referencie

## Externé odkazy
* Oficiálna stránka klubu
* Oficiálny profil klubu na Sportnete
* Oficiálny Facebook FC Košice
* Oficiálny Instagram FC Košice
* FC Košice výsledky

## Zdroj

Kategória:Šport v Košiciach
Košice
Košice
Pohanská (vrch v Malých Karpatoch)

**Pohanská** () je najvyšší vrch Plaveckého predhoria, geomorfologickej časti pohoria Malé Karpaty. Nachádza sa na západnom okraji územia, priamo nad obcou Plavecké Podhradie v okrese Malacky. Na jeho vrchole sú pozostatky mohutného hradiska.

## Polohopis
Vrch sa nachádza v strednej časti podcelku Pezinské Karpaty, v geomorfologickej časti Plavecké predhorie. Leží na juhozápadnom okraji tejto časti pohoria, priamo nad a v katastri obce Plavecké Podhradie. Rozsiahly masív tvoria tri vrcholy, pričom na severnom (cca ) stojí ruina Plaveckého hradu. Podobnú výšku dosahuje i južný vrchol, ktorý je v južnej časti bralnatý. Najvyšší, stredne situovaný vrchol, je od nich oddelený plytkými sedlami. Nachádza sa tu Pohanská a Plavecká jaskyňa. 

Celý masív je súčasťou národnej prírodnej rezervácie Pohanská, ktorá od roku 1980 chráni na rozlohe 128,93 ha „suchomilné a teplomilné rastlinné a živočíšne spoločenstvá na vápencoch, krasové javy a významné archeologické náleziská“.

## Prístup
Na vrchol Pohanskej nevedie značený chodník a prístupný je lesným chodníkom. Z blízkej obce však vedie úpätím  modro značená trasa západným a severným úpätím cez sedlo popod hrad a ďalej do sedla *Báborská*. 

## Referencie

## Pozri aj
* Zoznam vrcholov v Malých Karpatoch
* Pohanská (hradisko)
* Plavecký hrad
* Pohanská jaskyňa

## Iné projekty

Kategória:Vrchy v Malých Karpatoch
Kategória:Vrchy v okrese Malacky
Kategória:Vrchy pod 1000 metrov na Slovensku
Jozef Trokan

**Jozef Trokan** (* 3. jún 1919, Trenčianske Teplice† 28. máj 2002, Bratislava) bol slovenský a česko-slovenský vysokoškolský pedagóg, akademický funkcionár a politik KSČ, od 8. apríla 1968 do 31. decembra 1968 bol ministrom stavebníctva Československej socialistickej republiky.

## Životopis
V roku 1945 vyštudoval fakultu stavebného inžinierstva Slovenskej vysoké školy technickej v Bratislave, na ktorej potom pôsobil ako pedagóg; najprv ako asistent, od roku 1952 docent a od roku 1962 profesor. Bol prodekanom, dekanom Stavebnej fakulty (od akademického roku 1962/1963), prorektorom a v  akademických rokoch 1963/1964 a 1968/1969 aj rektorom. Špecializoval sa na betónové konštrukcie a mostné konštrukcie z betónu.

V spomínaných akademických funkciách sa veľkou mierou zaslúžil o výstavbu novostavieb Strojníckej a Stavebnej fakulty, Študentského domova J. Hronca a viacerých športovísk školy.

Bol mu udelený Rad Slovenského národného povstania a Vyznamenanie Za zásluhy o výstavbu. V rokoch 1963 - 1968 bol uvádzaný ako účastník plenárnych zasadnutí Ústredného výboru Komunistickej strany Slovenska, od roku 1966 bol členom ÚV KSS.

V apríli 1968 sa stal česko-slovenským ministrom stavebníctva v prvej vláde Oldricha Černíka. Post zastával len do decembra 1968, kedy sa zmenila celá vláda. Ako minister stavebníctva sa zaslúžil najmä o prijatie zákona o diaľniciach.

Zúčastnil sa na mimoriadnom stretnutí Bezpečnostnej rady (BR) Organizácie Spojených národov pri prerokovaní tzv. „česko-slovenskej otázky“ od 21. do 24. augusta 1968, na ktorom veľvyslanec ZSSR v OSN (Jakov Malik) zdôvodňoval inváziu tým, že bola „uskutočnená na pozvanie politických predstaviteľov, ktorých oslobodený národ hladko zvolí za robotnícko-roľnícku vládu“. Do New Yorku prišiel ako prvý zástupca vlády práve Trokan a aj s jeho podporou vystúpil zástupca veľvyslanca v OSN Ján Mužík a poprel existenciu akéhokoľvek pozvania, čo zopakoval aj 24. augusta 1968 vtedajší česko-slovenský minister zahraničia Jiří Hájek. 

V období normalizácie stal sa politicky neprijateľný a bol zbavený funkcií. Napriek tomu, že mu bolo zabránené ďalej pedagogicky pôsobiť, venoval sa odbornej a vedeckej činnosti. Na slovenskej vysokej škole technickej v Bratislave pôsobil do roku 1986.

## Referencie

Kategória:Úmrtia v 2002
Kategória:Narodenia v 1919
Kategória:Rektori Slovenskej technickej univerzity v Bratislave
Kategória:Politici KSČ
Kategória:Slovenskí stavební inžinieri
Kategória:Vyučujúci na Slovenskej technickej univerzite v Bratislave
Kategória:Absolventi Slovenskej technickej univerzity v Bratislave
Kategória:Osobnosti z Trenčianskych Teplíc
Kategória:Členovia Ústredného výboru Komunistickej strany Slovenska
Kategória:Česko-slovenskí ministri stavebníctva
Česko-slovenský pohár v hádzanej mužov

**Česko-slovenský pohár v hádzanej mužov** bola hádzanárska pohárová súťaž mužov v Česko-Slovensku, ktorú organizoval Československý svaz házené (ČsSH). Vznikla v roku 1971 a konala sa do roku 1992, s veľkou prestávkou v rokoch 1984 až 1991. Najúspešnejšími klubmi súťaže boli TJ Tatran Prešov a TJ Dukla Praha, ktoré zvíťazili zhodne štyrikrát.

## Štruktúra
* 19711974
Súťaž hrali iba dve družstvá. Odohral sa iba jeden zápas, v ktorom sa stretli víťaz Českého pohára s víťazom Slovenského pohára. Zápas sa odohral na neutrálnom dejisku. 
* 19751979
Súťaž hrali štyri družstvá, obaja finalisti Českého a Slovenského pohára. Hrala sa formou turnaja každý s každým v predom vybraným dejiskom. 
* 19801983
Súťaž hrali iba dve družstvá. Odohrali sa dva zápasy pohárovým spôsobom doma a vonku, v ktorom sa stretli víťaz Českého a Slovenského pohára.
* 1992
Súťaž hrali iba dve družstvá. Odohral sa iba jeden zápas, v ktorom sa stretli víťaz Českého a Slovenského pohára. Zápas sa odohral na neutrálnom dejisku. 

Víťaz mal od roku 1976 právo štartovať v Pohári víťazov pohárov (PVP). Ak sa víťaz stal zároveň aj česko-slovenským majstrom, do európskeho pohára postúpil zdolaný finalista. V rokoch 1984 až 1991, keď sa Česko-slovenský pohár neorganizoval, zastupovalo Česko-Slovensko v PVP druhé najlepšie družstvo majstrovskej súťaže.

## Prehľad ročníkov

### Historické štatistiky

## Novodobá súťaž
V roku 2015 sa vytvorila novodobá hádzanárska konfrontácia medzi slovenskými a českými klubmi, ktoré začali hrať o tzv. *československý pohár*. V prvom ročníku konanom v Prahe zvíťazil HT Tatran Prešov, ktorý toto prvenstvo obhájil aj v rokoch 2016, 2017 a 2018.

## Referencie

## Pozri aj
* Česko-slovenský pohár v hádzanej žien
* Česko-slovenská hádzanárska liga mužov
* Slovenský pohár v hádzanej mužov

## Zdroje
* Průcha, Lukáš. Historie házené v Československu a v českých zemích  
* Denník Československý šport

Kategória:Klubové hádzanárske súťaže
Pohár
Last Day Under the Sun

„**Last Day Under the Sun**“ je skladba dánskej hudobnej skupiny Volbeat z ich siedmeho štúdiového albumu *[[Rewind, Replay, Rebound]]*. Skladba je inšpirovaná knihou o Johnnym Cashovi. Vyšla ako singel 13. júna 2019.

Dňa 10. júna skupina zverejnila na svojej oficiálnej stránke na sociálnej sieti Facebook krátke video bez zvuku, čím fanúšikom prvý krát naznačila, že sa chystá nový, už tretí, singel albumu. Následne 12. júna zverejnili 21-sekundovú ukážku hudobného videa.

## Hudobné video
Hudobné video bolo odpremiérované 13. júna 2019 o 14:00 hodín stredoeurópskeho času a o 8:00 hodín času východného pobrežia USA na platforme YouTube. Bolo režírované Jakobom Printzlauom.

## Obsadenie
* Michael Poulsen – vokály, gitara
* Rob Caggiano – rytmická, sólová a akustická gitara
* Kaspar Boye Larsen – basgitara
* Jon Larsen – bicie
;Hosťujúci umelci
* Harlem Gospel Choir – sprievodné vokály

## Referencie

## Externé odkazy

* Odkaz na poskytovateľov vypočutia skladby

Kategória:Piesne skupiny Volbeat
Kategória:Single z 2019
Kategória:Piesne z 2019
Chernobyl

**Chernobyl** môže byť:

* anglický zápis názvu mesta Černobyľ
* americko-britský televízny seriál z roku 2019, pozri Chernobyl (seriál)
Trlík

**Trlík** je veľmi zriedkavé slovenské priezvisko, ktoré vzniklo z apelatíva *trlo*, tzn. pohyblivá časť trlice (t. j. nástroja na ručné trepanie ľanu alebo konopí), v prenesenom význame „veľmi chudý človek“. Pôvod priezviska sotva súvisí so slovom *trlo* (trenie/neresenie rýb). Z 28 rodín Trlíkovcov žijúcich na Slovensku býva 26 na Kysuciach, päť v Turzovke a jedna v Korni.

## Referencie

Kategória:Slovenské priezviská
Kategória:Priezviská na Slovensku
Strýček

**Strýček** (ženský variant **Strýčeková**) je časté slovenské priezvisko, ktoré vzniklo podľa príbuzenského vzťahu z nárečového apelatíva *strýček* (otcov brat, teda strýc, príp. všeobecné oslovenie staršieho, dospelého muža). Na Slovensku toto priezvisko používa až 429 rodín, najviac (210) na Kysuciach (vo Svrčinovci 88, v Čadci 61, v Čiernom  43, v Turzovke štyri a Klokočove jedna rodina).

## Referencie

Kategória:Slovenské priezviská
Kategória:Priezviská na Slovensku
Na Můstku

**Na Můstku** (nemecky *Brückchen*, slovensky *Na Mostíku*) je názov nedlhej ulice v centre Prahy (na Starom Meste).

Ulica nadväzuje na Václavské námestie v jeho dolnej časti. Názov ulice pochádza z doby, kedy vo stredoveku v týchto miestach stávali mestské hradby Starého mesta pražského s hradobnom vodnou priekopou, cez ktorou viedol mostík ku Starohavelskej bráne v mestských hradbách.

**Můstek** alebo **Na Můstku** sa neoficiálne (tradične) menuje aj križovatka tejto ulice a Václavského námestia s ulicou Na příkopě, po ktorej prechádza hranica Starého Mesta s Novým Mestom. Od tejto križovatky prevzala meno i stanica metra.

## Názov
Názov Můstek, ktorý sa dochoval z čias stredoveku, pochádza od *mostíka*, ktorý viedol cez vodnou priekopou pred hradbami. Priekopy medzi Starým a Novým Mestom boli zasypávaní v rokoch 1760 – 1780. V 70. rokoch 20. storočia bol pri stavbe metra záchranným archeologickým výskumom pôvodný mostík odkrytý. Dnes sú jeho pozostatky zakomponované do vestibule rovnomennej stanice metra, ktorá sa pod mostíkom nachádza.

Hoci sa podobné mostíky nachádzali u všetkých trinástich brán staromestského opevnenia, názov Na můstku sa od 15. storočia uchytil len u tohto miesta. V stredoveku mala táto križovatka pre mimoriadnu rušnosť i ľudové pomenovanie „na kolotoči“.

## Doprava
Můstek bol vždy rušnú križovatkou. Už v 2. polovici 19. storočia tu bola zriadená linka konskej električky, neskôr nahradená elektrickou električkou; v roku 1925 tadiaľ viedla aj prvá linka autobusov. Mostík bol v polovici 20. storočia jednou z najvýznamnejších križovatiek v celej pražskej doprave. 2. septembra 1919 bola križovatka na Můstku prvou križovatkou v Prahe, kde začala byť riadená doprava strážnikom, po roku 1927 potom druhú pražskú križovatkou so svetelnou signalizáciou.

Hoci v rokoch 1980 a 1984 boli miestne električkové trate zrušené a nahradilo ich metro, i teraz tadiaľ (ale už v podzemí ), cestuje stále veľká časť Pražanov.

## Fotogaléria

Súbor:Eckert12.jpg|Križovatka Na Můstku v&nbsp;roku 1900
Súbor:Prikopy 1904.jpg|Križovatka na Můstku, roku 1904
Súbor:2026 Stanice metra MUSTEK 20260113 104513.jpg|Odkrytá časť pôvodného stredovekého mostíka, zakomponovaná do vstupnej časti stanice metra linky A
Súbor:Václavské nám. Můstek 4.jpg|Pohľad na Můstek od Václavského námestia


## Referencie

* 

## Literatúra
* 

## Pozri aj
* Můstek (stanica metra)

## Iné projekty

Kategória:Václavské námestie
Kategória:Ulice na Starom Meste (Praha)
Kategória:Ulice v Prahe
Christopher Lloyd

**Christopher Allen Lloyd** (* 22. október 1938 Stamford, Connecticut) je americký herec.

## Životopis
S herectvom začal vo svojich štrnástich rokoch, vo svojich devätnástich rokoch se presťahoval do New Yorku, kde sa o niečo neskôr presadil na Broadwayi. Jeho prvou veľkou rolou bol psychiatrický pacient vo filme *[[Prelet nad kukučím hniezdom]]* (1975). Na prelome 70. a 80. rokov 20. storočia hral v sitkome *Taxi*, za čo v rokoch 1982 a 1983 získal cenu Emmy za nejlepšieho herca vo vedľajšej roli. O rok neskôr hral vo filme *[[Star Trek III: The Search for Spock]]* klingonského komandéra Krugea, je známy tiež ako doktor Emmett Brown zo série filmov *[[Návrat do budúcnosti (séria)|Návrat do budúcnosti]]* či strýko Fester z dvoch filmov o rodine Addamsovcov z počiatku 90. rokov.

## Iné projekty

## Externé odkazy
* 
* Christopher Lloyd na Memory Alpha 
* 

## Zdroj

Kategória:Filmoví herci USA
Kategória:Televízni herci USA
Kategória:Dabingoví herci USA
Kategória:Divadelní herci USA
Kategória:Držitelia ceny Emmy
Kategória:Držitelia ceny Independent Spirit Award
Kategória:Osobnosti z Connecticutu
Krtkova torta

náhľad|Krtkova torta na reze
náhľad|Krtkova torta
**Krtkova torta** (nem. *Maulwurfkuchen*) je torta pôvodom z Nemecka, ktorá sa najčastejšie podáva ako narodeninová torta. Táto torta má čokoládový korpus, je plnená krémom zo šľahačky a banánmi a je posypaná rozdrvenými kúskami korpusu, a preto vyzerá ako krtinec a odtiaľ sa odvíja jej názov.

## Výroba krtkovej torty
Korpus krtkovej torty sa obvykle skladá z čokoládového pudingového prášku, cukru, kypriaceho prášku, oleja a vajec. Krém je zo šľahačky, želatinového stužovača šľahačky, cukru, tvarohu a nasekanej horkej čokolády. Korpus sa upečie, potom sa vydlabe, naplní sa krémom a banánmi a nakoniec sa posype vydlabaným korpusom.

Na výrobu krtkovej torty je tiež možné použiť polotovar, medzi popredných výrobcov tohto polotovaru patrí firma Dr. Oetker.

Tortu je možné samozrejme vyrobiť aj zo základných surovín.

## Názvy v rôznych jazykoch
Názvy krtkovej torty v rôznych jazykoch:
* 
* 
* 
* 
* 
* 
* 

## Varianty
Existuje niekoľko variant krtkovej torty, napríklad obrátená krtková torta (so svetlým korpusom a tmavým krémom) alebo jahodová krtková torta (namiesto čokoládového pudinkového prášku je použitý jahodový pudinkový prášok) a veľa dalších variant.

## Mém
V roku 2019 sa krtkova torta stala mémom na českých a slovenských sociálnych sieťach, kde sa s touto tortou neodmysliteľne spája hláška „*mňam do píči“.* Pôvod tejto hlášky je v jednom videu o krmení makakov z YouTube z roku 2017. Šialenstvo okolo tejto hlášky a krtkovej torty však naštartovala až česká verzia mému *Any doctor here?*.

## Referencie

## Zdroj

Kategória:Sladkosti
Kategória:Nemecká kuchyňa
Lokša

thumb|Lokše s hydinovou pečienkou a poľníčkom
**Lokša** (nárečovo aj *lokeš* alebo *lokoš*; čes. *lokše*) je druh zemiakových placiek obľúbený v kuchyni Slovenska a južnej Moravy. 

## Príprava
Lokše sa vyrábajú z varených zemiakov, ktoré sa nastrúhajú a zmiešajú s múkou a soľou. Vypracuje sa cesto a rozvaľká na čo nejtenšie placky, ktoré sa pečú nasucho na rozpálenej platni. Na Slovensku je obľúbenejší slaný variant, kde sa hotové placky mažú masťou (najlepšie husacou) a prihrýzajú k polievke, prípadne sa plnia kyslou kapustou či mletým mäsom. Husacími lokšami je preslávená najmä obec Slovenský Grob. Moravania tradične pripravujú sladké lokše, ktoré sa potrú džemom, zvinú ako palacinky a posypú mletým makom a cukrom (práškovým) niekedy tiež prelejú rozpusteným maslom.

## Externé odkazy
* Lokše s husími játry (po česky)
* Slovácké patenty  (po česky)

## Zdroj

Kategória:Česká kuchyňa
Kategória:Slovenská kuchyňa
Brigitte Bierleinová

**Brigitte Bierleinová** (; * 25. jún 1949, Viedeň, Rakúsko3. jún 2024, Viedeň) bola rakúska právnička, od 3. júna 2019 do 7. januára 2020 spolková kancelárka nestraníckej úradníckej vlády Rakúska a predsedníčka rakúskeho Ústavného súdu. Ide o prvú ženu, ktorá zastávala funkciu rakúskeho spolkového kancelára.

V roku 1971 získala na Viedenskej univerzite titul doktora práv. V rokoch 1975 až 1977 bola sudkyňou okresného súdu Vnútorné mesto Viedeň, potom od roku 1977 prokurátorka Prokuratúry Viedeň a od roku 1986 prokurátorka Najvyššej prokuratúry Viedeň. V roku 1990 až 2002 pracovala ako jeden z generálnych advokátov Generálnej prokuratúry pri rakúskom Najvyššom súde. Od roku 2003 bola podpredsedníčkou rakúskeho Ústavného súdu a predsedníčkou bola v rokoch 2018 až 2019. V rokoch 1990 až 2010 bola okrem toho komisárkou v skúšobnej komisii pre sudcov a advokátov pri Najvyššom krajinskom súde Viedeň, v rokoch 2001 až 2003 predsedníčkou predstavenstva Združenia rakúskych prokurátoriek a prokurátorov a v rokoch 2001 až 2003 členkou predstavenstva Medzinárodnej asociácie prokurátorov. 

Keď bola na konci mája 2019 vyslovená parlamentom vláde Sebastiana Kurza nedôvera, prezident Alexander Van der Bellen poveril Bierleinovú zostavením dočasnej úradníckej vlády, ktorá doviedla Rakúsko do predčasných parlamentných volieb.

## Referencie

## Iné projekty

Kategória:Kancelári Rakúska
Kategória:Rakúski právnici
Kategória:Rakúski sudcovia
Kategória:Rytieri veľkokríža Radu za zásluhy Talianskej republiky
Kategória:Absolventi Viedenskej univerzity
Kategória:Osobnosti z Viedne
Lokša (rozlišovacia stránka)

**Lokša** (nárečovo aj *lokeš* alebo *lokoš*) môže byť:
*druh posúcha z nekysnutého zemiakového cesta, pozri lokša
*na strednom Slovensku a Spiši: opekanec posypaný makom (prípadne tvarohom)
*na južnej Morave: široký rezanec pridávaný do polievky 
*nárečovo:
**ploská ozdoba na zadnej časti kacabajky
**druh detskej hry, pozri lokša (hra)
**pejoratívne: darobná, lenivá žena, pozri napr. žena a lenivosť
*priezvisko, pozri Lokša (priezvisko)

## Referencie
Pilnosť

**Pilnosť** môže byť nesprávne alebo staršie (najmä v prvom a poslednom význame aj nárečovo):
*usilovnosť, pracovitosť
*šikovnosť
*starostlivosť
*častosť
*súrnosť, naliehavosť

## Zdroje
*pilný; pilnosť. In: Slovník slovenského jazyka (Peciar)
*
*pilný; pilnosť. In:
*piľní; piľne. In: Bernolákov Slowár Slowenskí Češko-Laťinsko-Ňemecko-Uherskí
28. října (ulica v Prahe)

Ulica **28. října** (slovensky *28. októbra*) na Starom Meste v Prahe spája križovatku ulíc Jungmannova, Národnej a Perlová s Václavským námestím. Nazvaná je na počesť 28. októbra 1918, kedy vznikla prvá Česko-Slovenská republika. Nachádzajú sa na nej 3 vchody do stanice metra Můstek. Na rohu s ulicou Na Můstku je štvorposchodová baroková budova pochádzajúca z 2. polovice 14. storočia, najstarší dom na Václavskom námestí.

## História a názvy
V stredoveku boli v okolí ulice hradby a priekopa, po zbúraní hradieb tú v 19. storočí vznikla „Ovocná ulice“. Súčasný názov dostala v 20. storočí.

## Budovy, firmy a inštitúcie
* Palác ARA - 28. října 1, Perlová 5
* Dům u Pařížana - 28. října 3
* Pizza& amp; Pasta Factory - 28. října 5
* Burger King - 28. října 12
* Dům U Tří bílých beránků - 28. října 11
* Hotel Prague Inn - 28. října 15
* Dům U Zlatého úlu - nárožná budova ulice 28. října a Na Můstku 12

## Referencie

* 

## Literatúra
* 
* 

## Iné projekty

28. října
Kategória:Ulice na Starom Meste (Praha)
Kategória:Ulice na Novom Meste (Praha 1)
Majonéza

thumb|Sklenený pohár s majonézou
**Majonéza** (z fr. *mayonnaise*, neistá etymológia) je hustá tučná omáčka bielej či žltkavej farby, ktorá vznikla emulgáciou oleja a vaječného žĺtka.

## Zloženie
Vyrába sa rozšľahaním rastlinného oleja a žĺtka, ale je možné použiť aj celé vajce alebo žĺtok nahradiť mliekom. Majonéza sa obvykle dochucuje, napríklad soľou, korením, octom či citrónovou šťavou, cukrom, horčicou a pod.

Majonéza často tvorí základ dresingov a tatarskej a ďalších omáčok. Pridáva sa tiež do rôznych šalátov, vrátane zemiakového, v ktorých slúži ako spojivo.

Na výrobu majonézy bola v Československu v roku 1959 stanovená oborová norma, podľa ktorej sa majonéza skladá z vaječných žĺtkov, rastlinného oleja, octu a soli. Okrem iného bolo určené, že kilogram majonézy obsahuje 8 vaječných žĺtkov a že podiel oleja činí 78 %.

## Problém kvality
Zrušením odborových noriem počiatkom 90. rokov 20. storočia došlo ku zníženiu kvality priemyselne vyrábaných majonéz. Majonézy sú nadstavované vodou, zahustené zahusťovadlami (napríklad guarovou alebo xanthanovou gumou) a ofarbené, aby získali prirodzenú farbu.

Kvalita sa v Česku výrazne nezlepšila ani po zavedení českej potravinárskej vyhlášky č. 326/2001 Sb., ktorá stanovuje, že podiel oleja v majonéze môže byť od 10 do 85 % a na kilogram výrobku stačí jeden vaječný žĺtok. Na Slovensku od roku 2014 platí Vyhláška č. 29/2014 Z. z. o majonézach a majonézových výrobkoch, ktorá stanovuje v majonéze najmenej 78,5 hmotnostných percent celkových tukov a najmenej 6 % hmot. vaječného žĺtka. Výrobky s nižším obsahom sledovaných zložiek sa uvádzajú na trh s podobnými názvami, napr. majonézová omáčka.

## Referencie

## Pozri aj
* Treska v majonéze

## Iné projekty

## Zdroj
*

Kategória:Omáčky
Zoznam reprezentačných gólov Cristiana Ronalda

Cristiano Ronaldo je najlepším strelcom Portugalského národného tímu v histórii, a taktiež najlepším strelcom za svoju krajinu zo všetkých súčasných hráčov. K 17. novembru 2019 strelil 99 gólov v 164 zápasoch od debutu v auguste 2003.

## Góly
*K 5. júnu 2019*

*Góly a výsledok Portugalska sú vždy prvé.*



## Referencie


Kategória:Zoznamy
Dirofilária

**Dirofilária** alebo **[[vlasovec]]** (lat. *Dirofilaria*) je rod z čeľade Onchocercidae, ktorý patrí do filárií. 

Niektoré druhy spôsobujú dirofilariózu, stav parazitickej infekcie u ľudí a iných zvierat.

Dirofilarióza má pôvod v Amerike, ale bola prenesená do Európy komármi a bodavým hmyzom. Prenáša sa na všetky cicavce. Príznaky po uštipnutí a vstreknutí parazita do krvného obehu: do 10 dní malátnosť, únava, čiastočné nechutenstvo, mierne zvýšená teplota. Príznaky odoznejú na nešpecifický čas a opätovne sa dirofilarióza vracia v podobe migrény, depresie, malátnosti, teploty a nechutenstva. Parazit dokáže kolovať v krvnom obehu a usádza sa najčastejšie v srdci a mozgu hostiteľa. Dĺžka dospelého dirofilarita je od 10 do 20 cm. U psov sa parazit spôsobuje únavu, slzavé oči, nechutenstvo, zvýšenú, alebo normálnu teplotu a zadýchavanie sa. U kôz nastáva nezvyčajná horúčka, nechutenstvo a slabý príjem tekutín. U ľudí výrazná migréna, depresia, nevoľnosť. Výskyt choroby na Slovensku je najčastejšie pri vodných tokoch Moravy a Dunaja.

## Taxonómia
Druhy rodu sú:

## Referencie

## Externé odkazy
* preventivne.sk

Kategória:Hlístovce
Kategória:Parazity
FBK AS Trenčín

**FBK AS Trenčín** alebo **Florbalový klub AS Trenčín** (celý názov: *Florbalový klub Asociácia športov Trenčín*) je slovenský florbalový klub z Trenčína. Vznikol v roku 2006 pod názvom **M-Šport Salming Team Trenčín**. Od spojenia do Asociácie športov Trenčín v máji 2016 vystupuje pod súčasným názvom. Je to majster Slovenska z roku 2019, čo je zároveň jeho najväčší úspech. Seniorské družstvo hrá najvyššiu domácu súťaž, extraligu mužov, v ktorej účinkuje od sezóny 2006/07, keď uspel v extraligovej baráži. Okrem seniorského tímu fungujú v klube aj juniorské, dorastenecké, žiacke a prípravkárske oddiely. Domovskou arénou klubu je športová hala *Športové centrum M-Šport*. 

## Úspechy
Slovenská extraliga mužov:
* 1 x 17px|zlato2018/19
* 1 x 17px|striebro2016/17

## Sezóny

## Európske súťaže
;Euroflorball Challenge
* 2017 (v Trenčíne): 3. miesto

## Referencie

## Pozri aj
* AS Trenčín
* ŠK 1. FBC Trenčín

## Zdroj
* Oficiálna stránka klubu
* Staršia stránka klubu

Kategória:Slovenské florbalové kluby
Kategória:Šport v Trenčíne
Kategória:Organizácie založené v 2006
Kuchynská hornatina

**Kuchynská hornatina** je geomorfologickou časťou Pezinských Karpát, podcelku Malých Karpát. Leží v západnej polovici podcelku, v okolí Perneka a Kuchyne.

## Polohopis
**[[Geomorfologické členenie Slovenska|Hierarchia]]**
*[[Alpsko-himalájska sústava]]* → *[[Karpaty]]* → *[[Západné Karpaty]]* → *[[Vnútorné Západné Karpaty]]* → *[[Fatransko-tatranská oblasť]]* → *[[Malé Karpaty]]* → *[[Pezinské Karpaty]]* → ***Kuchynská hornatina***
***

Hornatina sa nachádza v strednej časti Malých Karpát a zaberá západný okraj podcelkou Pezinské Karpaty. Tvorí hornaté územie, ktoré dosahuje na Čertovom kopci výšku  Rozkladá sa od Perneka na juhu, po obec Kuchyňa na severe. Severným smerom ležia Biele hory, východne a južne nadväzujú Homoľské Karpaty, obe geomorfologické časti Pezinských Karpát. Západný okraj vymedzuje Podmalokarpatská zníženina, geomorfologický podcelok Borskej nížiny. 

Západná časť Pezinských Karpát odvádza vodu do Borskej nížiny, ktorá patrí do povodia Moravy. Prevažnú časť Kuchynskej hornatiny odvodňujú prítoky riečky Malina, z nich najvýznamnejšie sú Pernecký potok, Kostolný potok, Furtský jarok a Javorinka. Východnú časť hornatiny odvodňujú prítoky Blatiny, ktorá patrí do povodia Malého Dunaja. Obcami na západnom okraji územia prechádza cesta II/501 (Lozorno – Plavecký Mikuláš – Jablonica), južnou časťou vedie cesta II/503 (Malacky – Pernek – Pezinská Baba).

## Chránené územia
Celá táto časť Malých Karpát je súčasťou Chránenej krajinnej oblasti Malé Karpaty. Osobitne chránené územia sa tu nevyskytujú žiadne.

## Turizmus
Mimo výrazných vrchov je turisticky najatraktívnejšou časťou tejto oblasti horské sedlo Pezinská Baba s rovnomenným lyžiarskym strediskom. Významný horský prechod Malých Karpát je však vďaka dostupnosti vyhľadávaný turistami celoročne. Disponuje ubytovacími kapacitami a sedlom vedú značené turistické chodníky. Frekventovaná je najmä  červeno značená Štefánikova magistrála. V blízkosti obce Kuchyňa je v okolí vodnej nádrže vybudovaný „Camping Park Karpaty“, v blízkosti Perneka sa nachádza chatová oblasť.

### Vybrané vrcholy
* Čertov kopec ()
* Čmeľok ()
* Skalnatá ()
* Javorina ()

### Značené chodníky
* po  červeno značenej Štefánikovej magistrále, vedúcej od mohyly na Bradle cez sedlo Pezinská Baba k hradu Devín
* po  modro značenej trase z Perneka cez sedlo Pezinská Baba () do Pezinka
* po  zeleno značenej trase z Kuchyne cez rázc. *Čermák* pod Veľkú homoľu ()
* po  žlto značenej trase z Perneka cez *Sedlo pod Javorinou* do lokality *Rybníček*

## Referencie

## Pozri aj
* Pezinské Karpaty
* Malé Karpaty
* Geomorfologické členenie Slovenska

Kategória:Malé Karpaty
Kategória:Hornatiny na Slovensku
Kategória:Geomorfologické časti na Slovensku
Námestie M. R. Štefánika (Myjava)

**Námestie M. R. Štefánika** je námestie a ulica v meste  Myjava. Je pomenované podľa Milana Rastislava Štefánika, ktorému je venovaný pamätník pri evanjelickom kostole. Nachádza sa tu tiež pamätník SNP.

## Budovy na námestí
* Na čísle 2 sa nachádza evanjelický kostol augsburského vyznania.
* Na čísle 4 sa nachádza mestský úrad.
* Na čísle 21 sa nachádza obchodné centrum Centrum B.
* Na čísle 37 sa nachádza trojhviezdičkový Hotel Štefánik.
* Na čísle 70 sa nachádza obchodné centrum Polygón Pasáž.
* Na čísle 82 sa nachádza obchodný dom Myjavanka.

## Rekonštrukcia
V roku 2010 bola podpísaná zmluva k fondu od Európskej únie a následne bol zrealizovaný projekt v regionálnom operačnom programe s názvom "Zóna - Centrum mesta Myjava - Námestie M. R. Štefánika".

## Referencie

## Iné projekty

Kategória:Myjava (mesto)
Kategória:Námestia pomenované podľa Milana Rastislava Štefánika
Kategória:Námestia na Slovensku
TJ A-FbO Nižná

**TJ A-FbO Nižná** (celý názov: *Telovýchovná jednota Atleticko-florbalový oddiel Nižná*) je slovenský florbalový a atletický klub z obce Nižná, v okrese Tvrdošín. Vznikol v roku 1998 pod názvom **FBK Nižná** a patrí medzi najstaršie florbalové kluby na Slovensku. Dlhé roky sa venoval predovšetkým mládeži, až v roku 2011 vytvoril seniorský tím, ktorý prihlásil do 2. ligy Stred, v ktorej aj hneď zvíťazil. Najväčším úspechom seniorského tímu sú 2 bronzové medaily z rokov 2018 a 2019. Seniorské družstvo hrá najvyššiu domácu súťaž, extraligu mužov, v ktorej účinkuje od roku 2014. Okrem seniorského tímu fungujú v klube aj mládežnícke oddiely. Keďže v Nižnej nejestvuje hala s odpovedajúcimi parametrami, zápasy hráva  v *Mestskej športovej hale Tvrdošín*. 

## Úspechy
Slovenská extraliga mužov:
* 2 x 17px|bronz2017/18, 2018/19

## Sezóny

## Referencie

## Zdroje
* Oficiálna stránka obce Nižná
* FBK Nižná na stránke localgymsandfitness.com

Kategória:Slovenské florbalové kluby
Kategória:Slovenské atletické kluby
Kategória:Šport v Nižnej (okres Tvrdošín)
Kategória:Organizácie založené v 1998
ŠK 98 Pruské

**ŠK 98 Pruské** (celý názov: *Športový klub 98 Pruské*) je slovenský športový klub a občianske združenie z obce Pruské. Vznikol v roku 1998 ako hokejbalové združenie *HBC 98 Pruské*. Od januára 2005 vystupuje pod dnešným názvom. Klub tvoria nasledujúce športové oddiely:
* hokejbalový oddiel
* florbalový oddiel
* volejbalový oddiel
* stolnotenisový oddiel
* bedmintonový oddiel
* turistický oddiel

## Florbalový oddiel
Florbalový oddiel dievčat bol do klubu včlenený v roku 2007, hoci žiačky miestnej základnej školy začali florbať hrať už v roku 2003. V roku 2008 sa prihlásil do seniorských súžaží a po úspešnej extraligovej baráži postúpil seniorský tím do najvyššej slovenskej súťažeextraligy žien. Najväčším úspechom je zisk 4 titulov majstra Slovenska, ktoré dosiahol v rokoch 2012, 2013, 2016 a 2018. Okrem seniorského tímu fungujú v klube aj mládežnícke tímy dievčat. Úspech dosiahol aj na Euroflorbalovom pohári (európsky pohár druhej výkonnostnej úrovne) v roku 2017, ktorý hostilo lotyšské mesto Valmiera a družstvo Pruského na ňom dokázalo zvíťaziť. Domovskou halou oddielu je *Športová hala Dubnica n/Váhom*, keďže v Pruskom hala chýba.

### Úspechy
Slovenská extraliga žien:
* 4 x 17px|zlato2011/12, 2012/13, 2015/16, 2017/18
* 5 x 17px|striebro2009/10, 2010/11, 2016/17, 2018/19, 2021/22
* 4 x 17px|bronz2008/09, 2013/14, 2014/15, 2022/23

### Sezóny

### Európske súťaže
;Euroflorbalový pohár
* 2012 (v Košiciach): 4. miesto
* 2013 (v Trenčíne): 4. miesto
* 2017 (vo Valmiera): 1. miesto

## Hokejbalový oddiel
Hokejbalový oddiel je najstarším oddielom klubu, na jeho základe bol aj vytvorený v roku 1998 pod názvom *HBC 98 Pruské*. Neskôr ako jeden z oddielov *TJ Považan Pruské* bol zaregistrovaný v roku 2003 v Slovenskej hokejbalovej únii. Súčasné pomenovanie nesie od roku 2005, kedy sa v klube vytvorilo aj Centrum talentovanej mládeže v hokejbale. Seniorský tím je účastníkom najvyššej hokejbalovej súťažeextraligy mužov od roku 2006. Najväčší úspech dosiahol ziskom bronzovej medaily v roku 2014. Okrem seniorského tímu mužov figurujú v oddieli aj tímy do 19, do 16 a do 14 rokov.

### Úspechy
Slovenská extraliga mužov:
* 1 x 17px|bronz2013/14

### Sezóny

## Referencie

## Zdroj
* Oficiálna stránka klubu

Kategória:Slovenské florbalové kluby
Kategória:Slovenské hokejbalové kluby
Kategória:Šport v Pruskom
Kategória:Organizácie založené v 1998
Senior (rozlišovacia stránka)

**Senior** môže byť:
* starší človek, pozri senior
* osoby rovnakého mena, ktoré odlišujú otca od syna s rovnakým menom a priezviskom genealogické prípony: sen./jun.
* starší partner spoločnosti, pozri Senior partner 
* vedúci manažér, okrem pracovného titulu vedúcej pozície, ktorý si vyžaduje niekoľko rokov odbornej praxe, pozri Senior manažér
* oficiálny titul pre vyšších duchovných protestantský cirkví, ktorý stojí v čele diecézy alebo seniorátu (administratívna jednotka cirkvi), pozri Senior (cirkev)
Vreteň

**Vreteň** alebo aj **Veľký Vreteň** () je vrch v Kysuckej vrchovine. Leží nad obcou Radoľa, približne  južne od Kysuckého Nového Mesta. 

## Poloha
Nachádza sa v západnej polovici pohoria, v geomorfologickom podcelku Kysucké bradlá. Vrch leží v Žilinskom kraji, v okrese Kysucké Nové Mesto a zasahuje na katastrálne územie obcí Radoľa a Snežnica. Najbližšími sídlami sú na juhozápadnom úpätí ležiaca obec Snežnica a severne ležiaca Radoľa a Kysucké Nové Mesto.

## Opis
Výrazný vrch je súčasťou hrebeňa, ktorý vedie západo-východným smerom od Oškerdy po Kotrčinú Lúčku. Západným smerom susedí sedlom oddelený Malý Vreteň () a Brodnianka (), južným leží Brodenec (), Dubeň () a Straník (), východným Kučerovka (), Veľké Ostré () a Ľadonhora () a severným Tábor () a Pleš (). Masív patrí do povodia Kysuce, kam smeruje potok Snežnica, odvodňujúci južné svahy, i Vadičovský potok, ktorým odteká voda zo severných častí. Oblasť je geologicky súčasťou bradlového pásma a jeho svahy pokrýva zmiešaný smrekovo-bukový les. Na vrchol vedie značený chodník, pri ktorom je vybudované oddychové miesto s krížom a lavičkami. 

### Výhľady
Hrebeň i vrchol pokrýva hustý porast, ktorý neumožňuje rozhľad. Z malých lokalít s redšou vegetáciou je možno pozorovať okolité vrchy pohoria, pri vhodných podmienkach tiež Malú Fatru, časť Žilinskej kotliny, Strážovské a Súľovské vrchy, Javorníky, Moravsko-sliezske, Kysucké i Sliezske Beskydy.

## Prístup
Relatívna blízkosť od Kysuckého Nového Mesta robí z Vreteňa obľúbený cieľ turistov.  Zeleno značený chodník vedie z Kysuckého Nového Mesta cez Radoľu až na vrchol.

## Referencie

## Pozri aj
* Kysucké bradlá
* Zoznam vrcholov v Kysuckej vrchovine

## Iné projekty

## Externé odkazy
* Poloha na turistickej mape

Kategória:Vrchy v Kysuckej vrchovine
Kategória:Vrchy v okrese Kysucké Nové Mesto
Kategória:Radoľa
Kategória:Snežnica
Kategória:Vrchy pod 1000 metrov na Slovensku
Dukátové buchtičky

**Dukátové buchtičky** sú český a slovenský sladký pokrm tvorený kysnutými buchtičkami, ktoré sú poliate teplým vanilkovým krémom. Buchtičky je možné podávať tiež podľa staršieho francúzskeho receptu so šodó, vínnou penou tvorenou predovšetkým vínom a vajcami, a môžu sa servírovať s čerstvým ovocím. Buchtičky so šodó sú tradičný stredoeurópsky pokrm, jeho variant sa varí tiež v Bavorsku. Podobné jedlá sa však pripravujú tiež v Anglicku, Francúzku a Taliansku, kde sa obdobnému krému z vaječných žĺtkov, cukru a sladkého vína hovorí zabaglione. K nahradeniu šodó vanilkovým krémom došlo v minulosti vplyvom varenia v školských a závodných jedálňach, kde šodó nezodpovedalo platným normativám a bolo nahradzované mliečnym pudingovým krémom.

## Referencie

## Zdroj
*

Kategória:Slovenská kuchyňa
Kategória:Česká kuchyňa
Lievanec

náhľad|Lievance

**Lievanec** je kysnutý druh múčnika, podobný palacinke, ktorý je vyrábaný smažením z múky, mlieka, jogurtu, droždia alebo prášku do pečiva, vajec, prípadne aj iných prísad, a ktorý je populárny na Slovensku a v Česku. Má podobu tenkej placky. Konzumuje sa zvyčajne plnený (teda z jednej strany namastený a potom zarolovaný alebo zložený), najčastejšie na sladko. Existuje veľa receptov. Existujú aj lievance v prášku. Robia sa aj menšie nesladké lievančeky ako príloha k iným jedlám. Ku praženiu sa používajú panvice (lievanečníky) rôznych veľkostí.

Z opražených zvyškov nenamastených lievancov a vajec sa robili vaječníky.

Slovo lievanec je odvodené od slovesa liať, keďže ide o múčnik z liatého cesta. Slovo sa rozšírilo aj do rakúskej a bavorskej nemčiny ako *Liwanzen*, typicky v spojení *böhmische Liwanzen* (t. j. české lievance).

## Referencie

## Pozri aj
* palacinka
* omeleta
* celestínske rezance

## Iné projekty

## Externé odkazy
* Recepty 1 (po česky)
* Recepty 2 (po česky)
* Recepty 3  (po slovensky)
* Lievance bez kysnutia podľa staročeského receptu za Karla IV. (po česky)
* Veľa receptov na lievance (po česky)

## Zdroj

Kategória:Česká kuchyňa
Kategória:Slovenská kuchyňa
Bayesova veta

**Bayesova veta** je veta teórie pravdepodobnosti, ktorá udáva, ako podmienená pravdepodobnosť nejakého javu súvisí s *opačnou* podmienenou pravdepodobnosťou. Prvýkrát na túto súvislosť upozornil anglický kňaz Thomas Bayes (1702–1761) v posmrtne vydanom článku *An Essay towards solving a Problem in the Doctrine of Chances* (1763). Roku 1774 vetu znovu objavil francúzsky matematik a fyzik Pierre-Simon Laplace. Postupne však upadla do zabudnutia a rozšírila sa až v 2. polovici 20. storočia.

Bayesovu vetu možno v bayesovskej (epistemologickej) interpretácii pravdepodobnosti formulovať takto:

:Majme dva náhodné javy A a B s pravdepodobnosťami P(A) a P(B), pričom P(B) > 0. Potom platí:

:P(A|B) = \frac{P(B | A)\, P(A)}{P(B)}

:P(A|B) je podmienená pravdepodobnosť javu A za predpokladu, že nastal jav B, a naopak P(B|A) je pravdepodobnosť javu B podmienená výskytom javu A.

## Referencie

## Iné projekty

## Zdroj

Kategória:Pravdepodobnosť
Kategória:Eponymické termíny v matematike
Tetovanie (rozlišovacia stránka)

**Tetovanie** môže byť:
* vpichovanie farebných obrazcov do pokožky na ozdobu alebo označovanie, pozri tetovanie
* pigmentácia kože alebo sliznice vznikajúca neúmyselným alebo zámerným poranením (napr. pôsobením čiastočiek pušného prachu, úlomkov laku a pod.), synonymum: traumatická tetováž, pozri traumatická tetováž
* v poľnohospodárstve: trvalé značkovanie hospodárskych zvierat do miest s tenkou alebo holou kožou, pozri tetovanie (poľnohospodárstvo)

## Pozri aj
* tetovač

## Referencie
Priemyslový motor

thumb|Priemyslový dieselový motor

**Priemyslový motor** (normovaný názov) alebo **priemyselný motor** je motor s iným účelom použitia ako pre dopravné prostriedky.

## Rozdelenie
*stacionárny motor - nepohyblivo uložený na pevnom základe
*mobilný motor - ľahko premiestniteľný
***prenosný motor* - uložený na prenosnom ráme
***pojazdný motor* - uložený na podvozku, prívese, vozidle, plavidle alebo samojazdnom stroji, ale len vtedy, ak slúži pre pohon pomocných mechanizmov, nie pojazdu

## Pozri aj
* Dopravný motor

## Zdroje
* STN 09 0022. *Spaľovacie motory. Názvoslovie piestových spaľovacích motorov. Druhy motorov.* Dátum vydania 19.01.1972.

Kategória:Motory
Zoznam dopravných značiek v Azerbajdžane

**Dopravné značky v [[Azerbajdžan|Azerbajdžane]]** sú podobné ruskému systému dopravného značenia, ktoré zabezpečujú, že sa vozidlá pohybujú bezpečne a podľa poriadku a takisto informujú účastníkov cestnej premávky o doprave.

## Galéria

Súbor:RU road sign 1.9.svg|Sklápací most
Súbor:RU road sign 1.10.svg|Mólo
Súbor:RU road sign 1.11.1.svg|Zákruta vpravo
Súbor:RU road sign 1.11.2.svg|Zákruta vľavo
Súbor:RU road sign 1.12.1.svg|Dvojitá zákruta, prvá vpravo
Súbor:RU road sign 1.12.2.svg|Dvojitá zákruta, prvá vľavo
Súbor:RU road sign 1.13.svg|Nebezpečné klesanie
Súbor:Azerbaijan road sign 1.14.svg|Nebezpečné stúpanie
Súbor:RU road sign 1.15.svg|Nebezpečenstvo šmyku
Súbor:RU road sign 1.16.svg|Nerovnosť vozovky
Súbor:Azerbaijan road sign 1.16.2.svg|Jama
Súbor:RU road sign 1.17.svg|Spomaľovací prah
Súbor:RU road sign 1.18.svg|Nebezpečná krajnica
Súbor:RU road sign 1.20.1.svg|Zúžená vozovka z oboch strán
Súbor:RU road sign 1.20.2.svg|Zúžená vozovka sprava
Súbor:RU road sign 1.20.3.svg|Zúžená vozovka zľava
Súbor:RU road sign 1.22.svg|Priechod pre chodcov 
Súbor:RU road sign 1.23.svg|Deti
Súbor:RU road sign 1.24.svg|Cyklisti
Súbor:1.26 Russian road sign.svg|Zvieratá
Súbor:1.27 Russian road sign.svg|Zver
Súbor:1.28 Russian road sign.svg|Padajúce kamene



Súbor:2.1 Russian road sign.svg|Hlavná cesta
Súbor:2.2 Russian road sign.svg|Koniec hlavnej cesty
Súbor:2.4 Russian road sign.svg|Daj prednosť v jazde!
Súbor:RU road sign 2.5.svg|Stoj, daj prednosť v jazde!
Súbor:2.6 Russian road sign.svg|Prednosť protiidúcich vozidiel
Súbor:2.7 Russian road sign.svg|Prednosť pred protiidúcimi vozidlami


## Externé odkazy

* 
* http://www.adcidl.com/pdf/Azerbaijan-Road-Traffic-Signs.pdf

## Zdroj

Kategória:Doprava v Azerbajdžane
Azerbajdžan
Dopravné značky
Klačanský

**Klačanský** môže byť:

* priezvisko, pozri Klačanský (priezvisko), napr.:
** Ivan Klačanský (* 1921 - 2008), slovenský lekár, detský otorinolaryngológ 
** Jakub Klačanský (* 1988), slovenský bedbintonista 
** Juraj Klačanský (* 1950), slovenský lekár, otorinolaryngológ, syn Ivana
** Lukáš Klačanský (* 1981), slovenský bedbintonista
Xiaomi

[thumb|Sídlo spoločnosti v [Pekingu]]

**Beijing Xiaomi Technology Co., Ltd.**, bežne známa ako **Xiaomi** (;  – slovenský prepis: ***Siao-mi***; výslovnosť podľa IPA: [ɕi̯àu̯mì]; v Ázii registrovaná ako **Xiaomi Inc.**), je čínska nadnárodná spoločnosť, ktorá navrhuje a vyrába spotrebnú elektroniku a súvisiaci softvér, domáce spotrebiče a predmety pre domácnosť. Za spoločnosťou Huawei je druhým najväčším výrobcom smartfónov na svete, z ktorých väčšina beží na používateľskom rozhraní MIUI, ktoré je založené na operačnom systéme Android. Spoločnosť je na 338. mieste a je najmladšou firmou v rebríčku ''Fortune'' Global 500, najväčších korporácií na svete podľa výšky tržieb.

Spoločnosť Xiaomi založil v roku 2010 v Pekingu dnes multimiliardár Lej Ťün, keď mal 40 rokov, spolu so šiestimi staršími spolupracovníkmi. Lej predtým založil spoločnosť Kingsoft, ako aj Joyo.com, ktorú v roku 2004 predal spoločnosti Amazon za 75 miliónov dolárov. V auguste 2011 vydala spoločnosť Xiaomi svoj prvý smartfón a do roku 2014 mala najväčší podiel na trhu so smartfónmi predávanými v Číne. Spočiatku predávala svoje výrobky len online, ale neskôr otvorila aj kamenné predajne. Do roku 2015 vyvíjala širokú škálu spotrebnej elektroniky. V roku 2020 spoločnosť predala 146,3 milióna smartfónov a jej mobilné používateľské rozhranie MIUI má viac ako 500 miliónov aktívnych používateľov mesačne. Od roku 2023 je Xiaomi tretím najväčším predajcom smartfónov na svete s trhovým podielom približne 12 %, uvádza spoločnosť Counterpoint. Jej prínos na trhu je taký dobrý, že ľudia začali Xiaomi nazývať čínskym Apple. Prišla s vlastným sortimentom nositeľných výrobkov. Zariadenia Xiaomi sú vybavené najmodernejšími technológiami. Firma je tiež významným výrobcom spotrebičov vrátane televízorov, bateriek, bezpilotných lietadiel a čističiek vzduchu, pričom využíva svoje ekosystémy produktov internet vecí a Xiaomi Smart Home.

Xiaomi udržiava svoje ceny blízko výrobných nákladov a nákladov na materiál tým, že väčšinu svojich výrobkov drží na trhu 18 mesiacov, čo je dlhšie ako väčšina spoločností vyrábajúcich smartfóny. Spoločnosť tiež využíva optimalizáciu zásob a bleskový predaj, aby udržala svoje zásoby na nízkej úrovni.

V reakcii na sankcie americkej vlády na firmu v roku 2021 založila firma pobočku **[[Xiaomi Auto]]**, zameranú na výrobu elektrických vozidiel. Prvé auto bolo vyrobené v roku 2023 a v novembri 2025 firma oznámila, že výroba dosiahla 500 tisíc kusov. 

## Referencie

## Iné projekty

## Externé odkazy
* Oficiálna stránka 

## Zdroj

Kategória:Podniky v Číne
Evidenčné číslo vozidiel v Azerbajdžane

náhľad|Príklad momentálnej azerbajdžanskej značky s RFiD TAG
náhľad|Značka vydávaná pred rokom 2011
náhľad|Obdĺžnikový formát (zadnej) značky. Narozdiel od zadnej, predná značka v tvare DIN na tomto vozidle má pomlčky.
**[[Evidenčné číslo (vozidlá sveta)|Evidenčné čísla vozidiel]] v [[Azerbajdžan]]e** obyčajne pozostávajú z dvoch číslic (identifukujúce rajón), pomlčky, dvoch písmen, pomlčky a troch číslic (napríklad 10-JA-234). Znaky sú čierne na bielom pozadí. Značky majú rovnakú veľkosť ako európske značky a väčšinou majú azerbajdžanskú vlajku a iniciály „AZ“ na ľavej strane.

V januári 2011 bol predstavený nový štýl značiek s obdĺžnikovou vlajkou a mikročipom. Azerbajdžanská značka obsahuje RFiD TAG/čip, RFiD TAG je umiestnený v ľavom dolnom rohu pod azerbajdžanskou vlajkou, vo väčšine prípadov má TAG na sebe vytlačené písmená „AZ“. TAG sa môže presunúť do pravého horného rohu a stratiť „AZ“ na niektorých viac štvorcových značkách. Farba LP sa stále líši od použitia vozidla a vlastníctva.
náhľad|Azerbajdžanské značky pre verejnú dopravu s RFiD TAG
RFiD TAG a License Plate RFiD Reading System and Software je dodávaný portugalskou firmou Porta Saber, Lda.

## Značenie
Ako s tureckými značkami (ktoré si privlastnili obrátenú verziu predošlého francúzskeho systému), na azerbajdžanských značkách reprezentujú prvé dve čísla rajón, nasledované radovým dvojčíslicovým a trojpísmenovým systémom (rad začínajúci AA-001 a končiaci ZZ-999). Tabuľka nižšie zobrazuje čísla rajónov (*kurzíva* znamená, že rajón je pod kontrolou Náhornej karabašskej republiky, **tučné** znamená, že tento rajón je časťou Nachičevanskej autonómnej republiky).

## Typy značiek

* Vládni úradníci – štruktúra XX-AA-XXX
* Prezidentská správa – štruktúra XX-PA-XXX
* Prezidentská tajná služba – štruktúra XX-PM-XXX
* Prívesy – štruktúrované rovnakým spôsobom ako azerbajdžanské značky, no bez pomlčky
* Zahraničné – štruktúra písmeno, tri číslice, medzera a tri ďalšie číslice

## Iné projekty

## Externé odkazy
* AZ-TR | avtomobil dövlət qeydiyyat nişanı | plaka kodları TarPas kanalında.

## Zdroj

Kategória:Doprava v Azerbajdžane
Azerbajdžan